user
চন্দ্রনাথ পাহাড়ের সংক্ষিপ্ত পরিচিতি বলো। 
assistant
চট্টগ্রাম শহর থেকে ৩৭ কিলোমিটার উত্তরে ঢাকা-চট্টগ্রাম মহাসড়ক থেকে সাড়ে তিন কিলোমিটার পূর্বে সীতাকুণ্ডে চন্দ্রনাথ পাহাড়ের অবস্থান। এর সর্বোচ্চ চূড়ার উচ্চতা ৩৬৫ মিটার। উচ্চতার দিক থেকে বড় কোনো পাহাড় না হলেও এ অঞ্চলের বিবেচনায় এটিকে বেশ উঁচু পাহাড়ই বলা যায়। এ পাহাড়টিকে অনেকে আখ্যায়িত করেন 'বাংলাদেশের হিমালয়' নামে। চন্দ্রনাথের এ পাহাড় ভারতীয় উপমহাদেশে হিন্দুদের তীর্থস্থান হিসেবে পরিচিত। প্রতিবছর বাংলা ফাল্গুন মাসে (ইংরেজি ফেব্রুয়ারি-মার্চ মাস) এখানে বড় মেলা হয়, যা 'শিবচতুর্দশী মেলা' নামে পরিচিত। এ পাহাড়ের পাদদেশে নির্মিত হয়েছে সীতাকুণ্ড ইকোপার্ক । এখানে রয়েছে সহস্র ধারা আর সুপ্ত ধারা নামের দুটি জলপ্রপাত। এছাড়াও রয়েছে আরো অনেক অনেক ঝর্ণা ও জলপ্রপাত।